సాయి వృద్ధాశ్రమం - (సాయిలింగి)

**సాయి వృద్ధాశ్రమం సాయిలింగి**(OLD-AGE HOME SAILINGI ADILABAD DIST)
తెలంగాణ రాష్ట్రం ఆదిలాబాదు జిల్లా తలమడుగు మండలంలోని సాయి లింగి గ్రామంలో అనాథులు, స్వంత కుటుంబాల నుండి సంరక్షణ పొందలెని వృద్ధులకు   శ్రీషిర్డీసాయి సేవా సొసైటి వ్యవస్థాపక అధ్యక్షుడు దెబ్బడి అశోక్ ఆశ్రమాన్ని 2007లో స్థాపించి నిర్వహిస్తూన్నాడు .
శ్రీ షిర్డీ సాయి సేవా సొసైటి 
ఆదిలాబాదు జిల్లా తలమడుగు మండలంలోని సాయి లింగి గ్రామంలో సామాజిక అభివృద్ది లక్ష్యంతో** గుడి-బడి-తాడి-వొడి అనగా [[ఆలయం]] - [[పాఠశాల]] -[[నీరు]]-వృద్ధాశ్రమం**  అనే  కార్యక్రమాన్ని సేవా సొసైటి సభ్యులు 2000 సంవత్సరంలో ప్రారంభించారు.

## లక్ష్యం
ఈ వృద్ధాశ్రమం లక్ష్యం ఏమిటంటే ముసలివాళ్ళు, వయోవృద్ధులు, అనాథలు, మానసిక వికలాంగులు మొదలగు వారు తమ స్వంత కుటుంబాల నుండి ప్రేమ, సంరక్షణ కోల్పోయిన వారికి పుర్తి ఉచితంగా 
సంరక్షణ బాధ్యతను తీసుకోవడం.రక్త సంబంధికులు తమ తల్లిదండ్రుల పట్ల, వృద్ధులు పట్ల, అమానుషంగా, క్రూరంగా ప్రవర్తించడం,‌ యువత కుటుంబ బంధానికి దూరమై పెద్దలను పట్టించుకోకుండా వృద్ధాశ్రమానికి చేరిన వారికి ఆధ్యాత్మిక చింతనను ప్రోత్సహించడం, మానవునిగా ప్రతి ఒక్కరి సంపూర్ణ అభివృద్ధి, మెరుగు పరచడానికి కృషి చేయడం.

## విశేషం
వృద్ధాశ్రమంలో మరణించిన వ్యక్తి యొక్క కర్మకాండలు నిర్వహించడం గొప్ప విశేషం

## నిర్వహణ బాధ్యత
శ్రీషిర్డీ సాయి సేవా సొసైటి వ్యవస్థాపకులు దెబ్బడి అశోక్, వృధ్ధాశ్రమాన్ని పూర్తి నిర్వహణ,నిర్మాణ బాధ్యతను తమ భుజస్కంధాలపై వేసుకొని తన సొంత ఖర్చులతో సాయిలింగి గ్రామస్థులు,దాతల సహాయ సహకారంతో సేవా కార్యక్రమాలు నిర్వహిస్తున్నాడు.
తమ ఆశ్రమంలో ఉన్న వృద్ధులకు ఎటువంటి ఇబ్బందులూ  వచ్చినా  సాయిలింగి గ్రామస్థులతో ఆశ్రమంలో ఉన్న సమస్యను పరిష్కరించి అందరి
సహాయ సహకారంతో 
నిర్వాహకులు నూటికి నూరు శాతం నిజాయితీతో చిత్తశుద్ధితో నిస్వార్థంగా కృషి చేస్తూ వృద్ధులకు 
ఉచిత  సేవలు అందిస్తున్నారు ఆశ్రమంలో ప్రతి పండుగలు, ప్రముఖుల జయంతి, జాతీయ దినోత్సవాలు ఇతరేతర 
కార్యక్రమాలు  విజయవంతంగా  నిర్వహిస్తున్నారు.

## ఆశ్రమ నిర్మాణం

ఆదిలాబాదు జిల్లా తలమడుగు మండలంలోని సాయి లింగి గ్రామంలో 2007 లో  ఐదు ఎకరాల విస్తీర్ణంలో ఆదిలాబాద్ నుండి  మహారాష్ట్ర మాండ్వి వెళ్ళె రహదారి ప్రక్కన ప్రకృతి ఒడిలో  సహ్యాద్రి కొండలను అనుకొని  సువిశాలమైన ప్రదేశంలో శ్రీ షిర్డీసాయి సేవా సొసైటి వ్యవస్థాపకుడు దెబ్బడి అశోక్ ‌వృధ్ధాశ్రమాన్ని ప్రారంభించారు. సాయి లింగి గ్రామానికి చెందిన రైతు గౌతు నాగోరావు రెండున్నర ఎకరాల విస్తీర్ణం గల భూమి ఆశ్రమ కోసం విరాళం ఇచ్చారు.ఆశ్రమంలో గోశాల, కిచెన్ గార్డెన్, కార్యాలయం గది, వృద్ధుల పడకగది, వంటగది, భోజనాల గది, స్నానపు గదులు, మరుగుదొడ్లు, విశాలమైన వరండ, ఆశ్రమ భవనం పైన సూర్య శక్తి వినియోగం కోసం సోలార్ ప్లాంట్ మొదలగు ఉన్నాయి.ఆశ్రమంలో ఉమ్మడి ఆదిలాబాద్ జిల్లా నుంచే కాకుండా మహారాష్ట్ర లోని యవత్మాల్, నాందేడ్ జిల్లాల నుండి వృద్ధులు, మానసిక వికలాంగులు, అనాథలు మొత్తం 45 మంది   ఉంటున్నారు.

ఆశ్రమ వ్యవస్థాపకుడు డెబ్బడి అశోక్ వృద్ధుల స్థితిగతులను చూసి చలించి పోయి తన ప్రభుత్వ ఉద్యోగాన్ని రాజీనామా చేసి సేవా కార్యక్రమాన్ని 2000 ప్రారంభించాడు.సాయిలింగి గ్రామంలో తొలి సారిగా వృద్ధాశ్రమం కోసం తొమ్మిది లక్షల నిధులతో  భవనం ప్రారంభించారు.అందులో వృద్ధులకు ప్రత్యేకించి ఐదు గదులు కేటాయించారు.
ఒక గదిలో 8 చోప్పున మొత్తం నలభై ఐదు వృద్ధులు, మానసిక వికలాంగులు, అనాధలు ఉంటున్నారు.దాతల సహాయంతో వాళ్ళుకు
పడుకోవడానికి మంచాలు,పరుపు, కప్పుకోవడానికి దుప్పట్లు,చూడడానికి టెలివిజన్,  ధరించడానికి బట్టలు, సుబ్బులు, నునె,చికిత్స కోసం ముందులు, సాధక బాధలు చూడడానికి ఆరుగురు ఉద్యోగస్థులను శ్రీషిర్డీ సాయి సేవా సొసైటి ఆధ్వర్యంలో నియమించి జీతాలు‌ కూడా చెల్లిస్తున్నారు. ఆశ్రమంలో నీటి సౌకర్యం కల్పించి 
తాగడానికి రెండు మంచినీళ్ళ  ఫిల్టర్లు ఏర్పాటు చేశారు.భోజనానికి ప్రత్యేక భోజనశాల అందులో డైనింగ్ టేబుల్, ప్లేట్లు, గ్లాసులు, రుచికరమైన భోజనాలు అందిస్తున్నారు.కాలకృత్యాలకు స్వచ్ఛలయాలు, మరుగుదొడ్లును నిర్మించడంతో పాటు వాటిని సక్రమంగా ర్వహించడం ద్వారా అత్యున్నత ప్రమాణాల పరిశుభ్రతను పాటిస్తూన్నారు.

## చేయూత
ఈ సాయిలింగి వృద్ధాశ్రమాన్ని రామోజీ ఫౌండేషన్ హైదరాబాద్ వారు చేయూత నిచ్చారు.రూ.1.20 లక్షల రూపాయలు విలువ గల డైనింగ్ టేబుళ్లను అందజేశారు. వృద్ధులకు సేవా చేయడం గొప్ప అవకాశంగా వారు భావించారు.

## గోశాల
సాయి లింగి గోశాలలో ప్రస్తుతం మొత్తం పది ఆవులు ఉన్నాయి. ఈ గోసాల
2007 లో స్థాపించబడింది. ఆశ్రమ నిర్వాహకులు, సేవా సొసైటి సభ్యులు, సహాయ సహాకారంతో  ఆవులను సంరక్షణ చేయడం,పశువుల నివాసం కోసం విశాలమైన స్థలంలో ఆవాసం, పశుగ్రాసం, నీటి తొట్టి ఏర్పాటు చేశారు.పశువులకు పోషక మైన ఆహారాలు అందించడం  వైద్యులుచే పరీక్షించి తదనుగుణంగా చికిత్స అందించడం జరుగుతుంది.

## కిచెన్ గార్డెన్
ఆశ్రమంలో వృద్ధులకు రోజు వారి ఆహారంలో భాగంగా తాజా కూరగాయలు, ఆకుకూరలు, పండ్ల కొసం  ఈ కిచెన్ గార్డెన్ ను ఒకటి న్నర ఎకరాల విస్తీర్ణంలో ఏర్పాటు చేశారు. ఇందులో ఆశ్రమంలో  ఉండే పశువుల సేంద్రీయ ఎరువులతో  ఆకు కూరలు, కూర గాయాలు, వివిధ రకాల పండ్లు,మామిడి, బొప్పాయి లాంటి మొక్కలను పెంచుతున్నారు.తోటలోకి‌ ఎన్నో రకాల పండ్లు, పూల మొక్కలు. కిచెన్ గార్డెన్ లో నీటి పారకం, తోట లో ఒక మొక్క నుండి మరో మొక్కకు నీళ్ళ పారడానికి కాలువలు ఏర్పాటు చేశారు.నీరు వాడిన తరువాత మిగిలిన  వృథా నీరు  కోసం నీటి నిల్వకు ఇంకుడు గుంతలు ఏర్పాటు చేశారు.తోటలో షిర్డీ సాయిబాబా ఆలయం నిర్మించారు. ఈ అందమైన రమణీయమైన ఆహ్లాదకరమైన వాతావరణంలో కొంత సేపు విశ్రాంతి తీసుకోడానికి  ఆలయ సమీపంలో సిమెంటు బెంచీలు ఏర్పాటు చేశారు. తోట మధ్యలో పక్షులకు కోసం నీటి తొట్టెలు ఏర్పాటు చేశారు. తోటలో నేల పై ఎక్కడ గడ్డి చెత్త చెదారం లేకుండా చాల శుభ్రతను పాటిస్తూన్నారు.

## చిత్రమాలిక

దస్త్రం:సాయి వృద్ధాశ్రమంలోని వృద్ధులు మానసిక వికలాంగులు అనాధలు.jpg|సాయి వృద్ధాశ్రమం సాయిలింగిలోని వృద్ధులు, మానసిక వికలాంగులు, అనాధలు. 
దస్త్రం:సాయి వృద్ధాశ్రమంలో మరణించిన వ్యక్తి యొక్క పెద్ద కర్మ నిర్వహిస్తున్న దృశ్యం.jpg|సాయి వృద్ధాశ్రమంలో మరణించిన వ్యక్తి యొక్క పెద్దకర్మ నిర్వహిస్తున్న నిర్వాహకుడు డెబ్బడి అశోక్. 
దస్త్రం:సాయి వృద్ధాశ్రమంలో అన్నదాన కార్యక్రమాలు.jpg|సాయి వృద్ధాశ్రమంలో అన్నదాన కార్యక్రమాలు. 
దస్త్రం:ఆశ్రమంలో అధ్యక్షుడు దెబ్బడి అశోక్ ని సన్మానించి స్తున్న దృశ్యం.jpg|సాయి వృద్ధాశ్రమంలో అధ్యక్షుడు డెబ్బడి అశోక్ ని సన్మానిస్తున్న మహిళలు. 
దస్త్రం:సాయి వృద్ధాశ్రమంలో వృద్ధులకు బట్టలు పంపిణీ చేయుచున్న దృశ్యం.jpg|సాయి వృద్ధాశ్రమంలో వృద్ధులకు బట్టల పంపిణీ చేయుచున్న దృశ్యం. 
దస్త్రం:సాయి వృద్ధాశ్రమం సాయి లింగి తలమడుగు.jpg|2007లో సాయి వృద్ధాశ్రమం ప్రారంభ సమయంలో ఉన్న దృశ్యం. 
దస్త్రం:సాయి వృద్ధాశ్రమంలో భవనం యొక్క భూమి పూజ దృశ్యం.jpg|సాయి వృద్ధాశ్రమంలో పక్కా భవనాల నిర్మాణం కోసం భూమి పూజ చేయుచున్న దృశ్యం. 


## మూలాలు

వర్గం: నివాస ప్రాంతాలు
వర్గం: తెలంగాణ వృద్ధాశ్రమాలు
వర్గం: ఆదిలాబాదు ప్రాంతాలు